CELEX: 32003R0546
Language: sl
Date: 2003-03-27 00:00:00
Title: Uredba Komisije (ES) št. 546/2003 z dne 27. marca 2003 o nekaterih uradnih obvestilih glede uporabe uredb Sveta (EGS) št. 2771/75, (EGS) št. 2777/75 in (EGS) št. 2783/75 na področju jajc in perutninskega mesa

Pomembno pravno obvestilo

|

32003R0546

Uradni list L 081 , 28/03/2003 str. 0012 - 0013

		Uredba Komisije (ES) št. 546/2003z dne 27. marca 2003o nekaterih uradnih obvestilih glede uporabe uredb Sveta (EGS) št. 2771/75, (EGS) št. 2777/75 in (EGS) št. 2783/75 na področju jajc in perutninskega mesaKOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], kakor je bila nazadnje spremenjena z Uredbo Komisije (ES) št. 493/2002 [2], in zlasti člena 15 Uredbe,ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [3], kakor je bila nazadnje spremenjena z Uredbo (ES) št. 493/2002, in zlasti člena 15 Uredbe,ob upoštevanju Uredbe Sveta (EGS) št. 2783/75 z dne 29. oktobra 1975 o skupnem trgovinskem sistemu za jajčne in mlečne beljakovine [4], kakor je bila nazadnje spremenjena z Uredbo Komisije (ES) št. 2916/95 [5], in zlasti člena 10 Uredbe,ob upoštevanju naslednjega:(1) Uredba Komisije (ES) št. 572/1999 z dne 16. marca 1999 o nekaterih vzajemnih obvestilih med državami članicami in Komisijo glede jajc in perutninskega mesa in o razveljavitvi Uredbe (EGS) št. 1527/73 [6] je uvedla sistem, po katerem države članice in Komisija obvestijo druga drugo o cenah na trgih za jajca in perutninsko meso, z namenom njihovega dobrega upravljanja.(2) Izkušnje kažejo na potrebo po nekaterih izboljšavah sistema. Uredbo (ES) št. 572/1999 je zato treba nadomestiti.(3) Komisijo je treba uradno obvestiti o tedenskih cenah preko sistema elektronskega prenosa podatkov, ki je sprejemljiv zanjo, in cene naj bi bile na voljo preko elektronskih sredstev.(4) Ukrepi, predvideni s to uredbo, so v skladu z mnenjem Upravljalnega odbora za jajca in perutninsko meso –SPREJELA NASLEDNJO UREDBO:Člen 11. Najpozneje do 12.00 vsakega četrtka vsaka država članica elektronsko uradno obvesti Komisijo o:(a) prodajni ceni v enotah za pakiranje za jajca razreda A od kokoši iz reje v kletkah, ki je povprečje kategorij L in M;(b) prodajni ceni v klavnicah ali cenah na debelo, zabeleženih na reprezentativnih trgih za vse piščance razreda A, poznane kot "65 % piščanci", ali za drugačno obdelavo celih piščancev, če je bolj reprezentativna.2. Cene iz odstavka 1 so povprečne cene v tednu pred tednom uradnega obvestila. Ne vključujejo davka na dodano vrednost in so izražene v nacionalni valuti na 100 kg.3. Države članice sprejmejo sistem elektronskega prenosa podatkov, ki je sprejemljiv za Komisijo, najpozneje do 1. maja 2003.Člen 2Vsaj enkrat mesečno na sestankih Upravljalnega odbora Komisija zagotovi pregled cen, uradno sporočenih na podlagi člena 1, in jih da na voljo državam članicam na svoji spletni strani.Člen 3Uredba (ES) št. 572/1999 se razveljavi.Člen 4Ta uredba začne veljati sedmi dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 27. marca 2003Za KomisijoFranz FischlerČlan Komisije[1] UL L 282, 1.11.1975, str. 49.[2] UL L 77, 20.3.2002, str. 7.[3] UL L 282, 1.11.1975, str. 77.[4] UL L 282, 1.11.1975, str. 104.[5] UL L 305, 19.12.1995, str. 49.[6] UL L 70, 17.3.1999, str. 16.--------------------------------------------------